CELEX: 32020D0755
Language: bg
Date: 2020-06-08 00:00:00
Title: Решение (ОВППС) 2020/755 на Съвета от 8 юни 2020 година за изменение на Решение (ОВППС) 2016/2383 за подкрепа от Съюза на дейностите на Международната агенция за атомна енергия в областите на ядрената сигурност и в рамките на изпълнението на Стратегията на ЕС срещу разпространението на оръжия за масово унищожение

9.6.2020   
               
               
                  BG
               
               
                  Официален вестник на Европейския съюз
               
               
                  LI 179/2
               
            
         РЕШЕНИЕ (ОВППС) 2020/755 НА СЪВЕТА
         от 8 юни 2020 година
         за изменение на Решение (ОВППС) 2016/2383 за подкрепа от Съюза на дейностите на Международната агенция за атомна енергия в областите на ядрената сигурност и в рамките на изпълнението на Стратегията на ЕС срещу разпространението на оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 21 декември 2016 г. Съветът прие Решение (ОВППС) 2016/2383 (1), с което се предвижда 36-месечен срок за изпълнение от датата на сключване на споразумението за финансиране, посочено в същото решение, по отношение на дейностите, посочени в член 1 от него.
                  
               
                     (2)
                  
                  
                     Споразумението за финансиране с Международната агенция за атомна енергия (МААЕ) беше подписано на 15 юни 2017 г. и следователно срокът му на действие изтича на 14 юни 2020 г.
                  
               
                     (3)
                  
                  
                     На 8 май 2020 г. МААЕ поиска удължаване на срока за изпълнение и на крайния срок за сключване на договорите, предвидени в Решение (ОВППС) 2016/2383 от 36 на 42 месеца, т.е. до 14 декември 2020 г. Исканото удължаване е продиктувано от пандемията от COVID-19 и временното прекратяване на всички пътувания и заседания, които не са с критично значение, до 1 юни 2020 г., включително онези, които трябва да се проведат във Виена и изискват участието на чуждестранни експерти.
                  
               
                     (4)
                  
                  
                     Продължаването на дейностите, посочени в член 1 от Решение (ОВППС) 2016/2383, може да се извърши без последици за финансовите ресурси до 14 декември 2020 г.
                  
               
                     (5)
                  
                  
                     Поради това Решение (ОВППС) 2016/2383 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2016/2383 се заменя със следното:
            „Срокът на действие на настоящото решение изтича на 14 декември 2020 г.“
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 8 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ОВППС) 2016/2383 на Съвета от 21 декември 2016 г. за подкрепа от Съюза на дейностите на Международната агенция за атомна енергия в областите на ядрената сигурност и в рамките на изпълнението на Стратегията на ЕС срещу разпространението на оръжия за масово унищожение (ОВ L 352, 23.12.2016 г., стр. 74).